Ĉirkaŭ la mezo de Decembro 2019, mi flugis al Nov-Zelando por bicikle promeni en la lando.
#000000
Unu monato ne sufiĉas por viziti la tutan landon, do mi elektis la sudan insulon.
#000001
Mi alvenis en Christchurch ĉe Linda kaj Richard, kiujn mi trovis en Warm Showers . Ili estis tre akceptemaj. Tiu komunumo funkcias iom kiel Pasporta servo sed por biciklantoj.
#000002
Mia biciklo perdiĝis en flughaveno dum ŝanĝo. Ĝi alvenis unu semajnon post mi. Ne gravis, Linda kaj Richard pruntis al mi materialon por tendumi.
#000004
Buse kaj petveturante mi vizitis parton de la lando. Mi vizitis Tekapo-n.
#000005
kaj promenis en Mont Cook Village.
#000006
Unu semajnon poste, tre kontenta, mi ekrajdis mian biciklon en la direkto de Porter Pass kaj Arthur Pass.
#000007
Mi celis alveni en la okcidentan marbordon kaj trafi la biciklan vojon nomitan WestCoast Trail.
#000008
Mi ne atentis, sed mi alvenis en Ross en la Kristnaska vespero. La posedanto de la kafejo invitis min por partopreni festeton kun la vilaĝanoj.
#000010
La nov-zelandanoj estas tre akceptemaj. Kaj ankaŭ turistoj invitis min ofte por manĝi. Ĉu mi aspektas tro maldika?
#000011
Tie la vetero tre rapide ŝanĝiĝas sed kiam mi trapasis Haast Pass, kia belega pejzaĝo!
#000012
Mi ankaŭ trairis lagegon ŝipe.
#000013
Mi vidis kelkajn apartajn bestojn, kiel la «Kea» papago, kiu povas nokte detrui tendojn, dorsosakojn, biciklojn kaj glacoviŝilojn de aŭtoj, ...Terura birdo tamen protektita, ĉar ili malmultas.
#000014
jen la «Weka» kiu similas al «Kiwi».
#000015
Unu monato ne sufiĉis por preni tempon. Post Te Anau, kie mi vizitis fjordon, mi metis la biciklon en la buson por iri en Dunedin.
#000017
La Otago-duoninsulo enhavas kolonion de «Royal Albatross» (EO: Reĝa Albatroso). Mi ne havis ŝancon vidi ilin flugante sed observis multajn birdojn tie kiel la «Royal Spoonbil» (EO: Reĝa Plataleo):
#000018
Multaj eksterlandanoj venas en Nov-Zelando por duonferii kaj labori. Multaj loĝas en sia veturilo. Ofte estas «Van», ĉar tio ebligas ne pagi loĝejon.
#000019
Bicikli en Noz-Zelando estas sufiĉe danĝera. La turistoj multas, kaj ili ne kutimas stiri en la maldekstra flanko kun kamioneto sur mallarĝa vojo, kie la rapidlimo estas 100 km/h.
#000020
Tiu vojaĝo estis bona sperto. Kompreneble, mi montris al vi nur la bonan flankon.
#000021
Dankon al vi por la rakonto !
#000022
La kanto pri la murdita juda popolo
#000026